Gilli

Kian Rosenberg Larsson (født 27. juni 1992), bedre kendt som Gilli, er en dansk sanger/rapper og skuespiller. Han er vokset op i Rødovre.

Baggrund 
Kian har siden barndommen boet i Rødovre og tilbragte det meste af sin skoletid på Nyager Skole. Han er dog opvokset og har tilbragt det meste af sin ungdom i Husum og på Nørrebro med sine barndomsvenner, og det var også der, hans musikkarriere begyndte.

Kian afslørede juli 2020 på sin Instagramstory, at han var gift. De bor sammen i Spanien.

Karriere 
Han har været en del af det danske undergrundsmiljø gennem nogle år og er en del af rapkompagniet B.O.C (Bars Of Crack, Bombs Over Copenhagen, eller som man siger det på dansk: Bomber Over Centrum), som er en gruppe rappere fra primært Nørrebro.

Gilli fik sit kommercielle gennembrud i 2014 med udgivelsen af EP'en Ækte Vare, der opnåede dobbelt platin for streaming. Singlen var den 16. mest downloadede og streamede i 2015 i Danmark. Sangen "Knokler Hårdt" fik desuden platin på streaming i juni 2014.

Den 15. januar 2016 udsendte Gilli singlen "Tidligt op", der frem til den 21. januar var den syvende mest delte sang på Spotify i Danmark. Gilli blev efter sin optræden på Hedehusene Musikfestival 2016 i en artikel beskrevet som "det, de unge vil ha'". Hans næste album lod dog vente på sig. Men han har udgivet nummeret "Adios" feat. Kesi og "Helwa", som blev ventet at være på det kommende album. Flere af hans sange er blevet lækket på streamingstjenester som Youtube og SoundCloud, bl.a. "Ingen nu", "Helwa" og "Nina".

Også numre som "Kamikaze", "Udenfor" og "På Månen" er blevet lækket. Disse forventes at blive udgivet i samarbejde med MellemFingamuzik og Højer Øye, der sammen udgør gruppen Molotov Movement, eller "Molo". Det album har også ladet vente på sig. Molo har udgivet seks sange indtil videre.

I 2016 udgav Soundvenue et interview med Gilli, hvor det beskrives at han flere gange er blevet anset som den modvillige rapper forstået på den måde, at selvom han viser talent for at rappe og har fået hit på hit, ser han det ikke som noget særligt. Som han siger: "Jeg laver musik til folk i kvarteret, der kan relatere til det. Ikke til radioen." "Det har aldrig været planen at komme i radioen, det er bare noget, der er kommet med i pakken". Kesi, som også medlem af gruppen B.O.C., siger om ham: "Jeg ved ikke, hvorfor man altid skal presse ham. Måske har han ikke vidst, hvor god han var i andres øjne." "Han har altid været lidt tilbageholdende. Men jeg synes ikke, han er så anonym, som han tit fremstår. Han er vildt humoristisk og virkelig en drillepind".

Ifølge det samme interview har Gilli fortalt, at han altid har lyttet til fransk, marokkansk, arabisk og afrikansk musik, eksempelvis Magic System. Men han fortæller, at den franske rapper Jul er den, han mest er inspireret af.

Ved Danish Music Awards 2017 vandt "Rica" prisen for Årets danske udgivelse. Det var første gang, at en single-udgivelse vandt i kategorien.

Kiko og Euro Connection 
Den 13. juli 2019 udgav Gilli sit første album, Kiko, siden 2014. Den blev nummer et på alle danske streaming tjenester kun få dage efter udgivelsen. Det er første gang, at et dansk album er blevet nummer et så hurtigt og har været det i så lang tid. Den lå på førstepladsen i otte uger i træk.

Sammen med Branco udgav Gilli den 5. februar 2020 sit andet album Euro Connection. Albummet gik i den følgende uge nummer 1 på den danske album-hitliste. Det fik blandt andet fire ud af seks stjerner i Soundvenue og fem af seks i GAFFA.

I april 2020 skulle Gilli have afholdt sin hidtil største indendørs koncert i Royal, København, som sidenhen blev flyttet til november på grund af covid-19-pandemien. Gilli var den mest afspillede på kunster på Spotify (Danmark) i 2020 foran kunstnere som Branco, The Weeknd og Justin Bieber.

Gilli som skuespiller 
Den 8. maj 2014 debuterede Gilli som skuespiller i filmen "Ækte vare", der handler om Mikael fra Brøndby Strand, som drømmer om at leve af rapmusikken med sine venner.

Diskografi

Albums og EP

Singler

Featuring

Priser 
 Danish Music Awards 2017 (Årets danske udgivelse, årets danske solist, årets danske sangskriver)

Referencer

Eksterne henvisninger 
 
 

Rappere fra Danmark
Filmskuespillere fra Danmark
Personer fra Rødovre